B4-0897, 0909, 0921, 0927, 0935 και 0937/98

Ψήφισμα σχετικά με τον τραγικό θάνατο της Sιmira Adamou κατά την απέλασή της

Το Ευρωπαϊκό Κοινοβούλιο,

- έχοντας υπόψη το ψήφισμά του της 19ης Σεπτεμβρίου 1996 σχετικά με την πρακτική που εαρμόζεται για απέλαση μεταναστών που βρίσκονται παράνομα στο έδαφος μιας χώρας ((ΕΕ C 320 της 28.10.1996, σελ. 198)),

- λαμβάνοντας υπόψη το ψήφισμά του της 21ης Σεπτεμβρίου 1995 σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με την πολιτική σε θέματα μετανάστευσης και παροχής ασύλου (COM(94)0023 - C3-0107/94) ((ΕΕ C 269 της 16.10.1995, σελ. 156)),

- λαμβάνοντας υπόψη τις συστάσεις του Συμβουλίου της 22ας Δεκεμβρίου 1995 σχετικά με την εναρμόνιση των μέσων για την καταπολέμηση της παράνομης μετανάστευσης και της παράνομης απασχόλησης καθώς και για τα συναφή μέσα ελέγχου ((EE C 5 της 10.1.1996, σελ. 1.)) και τη σύσταση του Συμβουλίου της 22ας Δεκεμβρίου 1995 για τη συνεννόηση και τη συνεργασία κατά την εφαρμογή μέτρων απελάσεως ((EE C 5 της 10.1.1996, σελ. 3.)),

- έχοντας υπόψη τη Σύμβαση της Γενεύης της 28ης Ιουλίου 1951 σχετικά με το καθεστώς των προσφύγων,

- έχοντας υπόψη την Ευρωπαϊκή Σύμβαση για την Προστασία των Ανθρωπίνων Δικαιωμάτων και των Θεμελιωδών Ελευθεριών, και ιδίως τα άρθρα 3 και 14,

A. λαμβάνοντας υπόψη ότι η Semira Adamu, απεβίωσε στις 23 Σεπτεμβρίου 1998 αφού υπέστη κακοποίηση κατά την απέλασή της από το Βέλγιο,

Β. λαμβάνοντας υπόψη ότι και σε άλλα κράτη μέλη έχουν σημειωθεί θάνατοι και βαρείς τραυματισμοί λόγω της μεταχειρίσεως βίας κατά τις καταναγκαστικές απελάσεις,

Γ. θεωρώντας ότι η τύχη της Sιmira Adamou αποκαλύπτει μια βαθειά κρίση που μεταφράζεται στην αμηχανία των κοινωνιών μας μπροστά στην έκκληση αλληλεγγύης προς τους πολίτες τρίτων χωρών που δοκιμάζουν να διαφύγουν από την αθλιότητα, τις διώξεις και τη βία,

Δ. υπενθυμίζοντας ότι το να ζητεί κανείς άσυλο σε άλλη χώρα είναι παγκοσμίως αναγνωρισμένο δικαίωμα και ότι η άσκηση του δικαιώματος αυτού σε καμία περίπτωση δεν πρέπει να θεωρείται εγκληματική, και ανησυχώντας για την όλο και περισσότερο περιοριστική ερμηνεία της Σύμβασης της Γενεύης,

Ε. έχοντας υπόψη ότι το θέμα σχετικά με τη χορήγηση και ανάκληση του καθεστώτος του πρόσφυγα, τους όρους επαναπατρισμού των αιτούντων άσυλο, των οποίων η αίτηση απερρίφθη, τίθεται σε κάθε κράτος μέλος και ως εκ τούτου, το θέμα αυτό είναι κοινού ενδιαφέροντος για όλα τα κράτη της Ένωσης, και έχοντας υπόψη ότι μια πραγματική ευρωπαϊκή πολιτική ασύλου και μετανάστευσης είναι επιτακτική,

1. εκφράζει τη θλίψη του για το θάνατο της Semira Adamou και δηλώνει ότι είναι συγκλονισμένο από τις συνθήκες υπό τις οποίες συνέβη και καταδικάζει ανεπιφύλακτα τις πράξεις που προκάλεσαν το θάνατο της Sιmira Adamou[semigr ]

2. λυπάται διότι το τραγικό αυτό γεγονός το υποχρεώνει να επαναλάβει την ανάγκη, για τα απευθείας εμπλεκόμενα πρόσωπα και κράτη μέλη, ύπαρξης σαφών διατάξεων που θα διέπουν τόσο την απόφαση απέλασης προσώπων η παρουσία των οποίων δεν είναι σύννομη, όσο και την εκτέλεση της εν λόγω απέλασης[semigr ]

3. εκφράζει την ανησυχία του για τις υφιστάμενες πρακτικές απέλασης σε διάφορα κράτη μέλη της Ένωσης[semigr ] καλεί επιτακτικά όπως ενθαρρυνθεί ο εκούσιος επαναπατρισμός των αιτούντων άσυλο των οποίων απορρίφθηκε η σχετική αίτηση και συνοδευθεί από εντατικά μέτρα κατά την επιστροφή και επανεγκατάσταση στη χώρα καταγωγής και καλεί το Συμβούλιο όπως, βάσει λεπτομερούς έρευνας της υφιστάμενης νομοθεσίας και των πρακτικών, εκπονήσει προτάσεις για περισσότερο ανθρωπιστική πολιτική απελάσεων[semigr ]

4. ζητεί να ληφθεί υπόψη κατά την εφαρμογή της Σύμβασης της Γενεύης το γεγονός ότι οι γυναίκες μπορεί να είναι θύματα συγκεκριμένων αποπειρών κατά της προσωπικής τους ακεραιότητας όσον αφορά διώξεις υπό μορφήν βιασμού, αναγκαστικού γάμου και σεξουαλικού ακρωτηριασμού[semigr ]

5. ζητεί από το Συμβούλιο να προτείνει ελάχιστους κοινούς κανόνες όσον αφορά όλους τους τομείς που προβλέπει ο Τίτλος VI της Συνθήκης του Άμστερνταμ και συγκεκριμένα την προβληματική της υποδοχής των αιτούντων άσυλο, τις προϋποθέσεις που πρέπει να πληρούν για να διεκδικήσουν το καθεστώς του πρόσφυγα, τη διαδικασία χορήγησης ή ανάκλησης του καθεστώτος αυτού, τους όρους επαναπατρισμού των ατόμων με παράνομη διαμονή ή των αιτούντων άσυλο η αίτηση των οποίων απερρίφθη[semigr ]

6. καλεί επιτακτικά όπως οι χώρες καταγωγής επικεντρωθούν στο θέμα της διασφάλισης των θεμελιωδών ανθρωπίνων δικαιωμάτων όπως στο δικαίωμα της ελεύθερης επιλογής οικογενειακού δεσμού και στα ειδικά γυναικεία δικαιώματα όπως αυτά αναγνωρίζονται από τα Ηνωμένα Έθνη[semigr ]

7. επιθυμεί τη δημιουργία μέσων για τον εντοπισμό και την καταπολέμηση των δικτύων που ενθαρρύνουν την παράνομη μετανάστευση με σκοπό το οικονομικό όφελος καθώς και εκείνων που επιτρέπουν την παράνομη πρόσληψη ξένων[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και στα εθνικά κοινοβούλια.